SKRIFTLIG FORESPOERGSEL E-0443/98 af Eryl McNally (PSE) til Kommissionen (27. februar 1998)

Om: Associeringsaftalen mellem EU og Israel

Kommissionens opmaerksomhed henledes paa associeringsaftalen mellem EU og Israel fra november 1995. Er Kommissionen bekendt med forlydender om, at Israel i realiteten misligholder aftalens bestemmelser? Har Kommissionen isaer kendskab til:

- Israels tilsyneladende brud paa bestemmelserne om oprindelseslande ved at reeksportere brasiliansk appelsinjuice til EU;

- vildledende maerkning af appelsinjuice fra ulovlige bosaettelser i Gaza;

- den af HM Customs & Excise ivaerksatte undersoegelse af oprindelsesstedet for en bred vifte af produkter, som Israel eksporterer til Det Forenede Kongerige, herunder affaldsprodukter fra tekstilindustrien og telekommunikationsudstyr?

Hvad agter Kommissionen at foreslaa for at sikre, at alle parter overholder bestemmelserne i associeringsaftalen mellem EU og Israel paa baggrund af den kendsgerning, at en saadan adfaerd har en negativ oekonomiske indvirkning paa og skader fredsprocessen i Mellemoesten?

Svar afgivet paa Kommissionens vegne af Manuel Marín (2. april 1998)

I 1994 anmodede Kommissionen de israelske toldmyndigheder om administrativt samarbejde i henhold til samarbejdsaftalen mellem Faellesskabet og Israel fra 1975 for at afklare tilfaelde, hvor ikke-israelsk appelsinjuice skulle vaere blevet udfoert til Faellesskabet til praeferencesatser. Som det er praksis i saadanne tilfaelde anmodede Kommissionen de israelske myndigheder om at kontrollere aegtheden af de EUR.1-certifikater, der var blevet udstedt af Israel for eksport af appelsinjuice i den paagaeldende periode.

De israelske toldmyndigheder erklaerede imidlertid, at de paa grund af en raekke juridiske, administrative og tekniske hindringer var ude af stand til at foretage den oenskede kontrol. Problemet blev droeftet paa et moede i Faellesskabets/Israels samarbejdsudvalg i december 1995, der blev afholdt for at finde en loesning. Der blev dog ikke opnaaet enighed ved denne lejlighed. Paa grund af de israelske toldmyndigheders manglende samarbejde og de indvendinger, der blev fremsat mod Kommissionens gentagne anmodninger om kontrol af EUR.1-certifikaterne, stillede Kommissionen spoergsmaalstegn ved de israelske myndigheders generelle evne til at haandhaeve bestemmelserne i Protokollen om Oprindelsesregler.

Medens man ventede paa en afklaring af dette spoergsmaal, offentliggjorde Kommissionen - ud fra oensket om at give EF's importoerer af israelske varer mulighed for at beskytte deres finansielle interesser - en meddelelse ((EFT C 338 af 8.11.1997. )) om, at den naerede betaenkeligheder med Israels haandhaevelse af praeferencehandelsordningen.

Dette spoergsmaal blev yderligere droeftet paa det tolvte moede i Faellesskabets/Israels samarbejdsudvalg, som blev afholdt paa initiativ af Kommissionen den 28. november 1997. Ved denne lejlighed ivaerksatte Israel en raekke foranstaltninger for at imoedekomme Kommissionens tidligere anmodninger.

Kommissionen er tilfreds med den stoerre samarbejdsvilje, som de israelske myndigheder har vist ved at opfylde de loefter, der blev afgivet ved denne lejlighed. De foerste resultater af kontrollen af de EUR.1 varecertifikater, der blev udstedt i 1995, er blevet forelagt Kommissionen inden for den fastsatte frist sammen med den relevante nationale israelske lovgivning paa dette omraade. De naeste resultater, dvs. vedroerende kontrollen af de EUR.1 varecertifikater, der blev udstedt i 1996 og 1997, forventes fremsendt snarest.

Kommissionen er indstillet paa at tage standpunktet op til fornyet overvejelse og traekke sin meddelelse til faellesskabsimportoererne tilbage, hvis Israel opfylder de forpligtelser, der blev indgaaet paa moedet i samarbejdsudvalget i november 1997.